runetrust/blame-folketinget-dk huggingface dataset:
Poul Nyrup Rasmussen (S), 2001-10-04:
hvor man fortæller mig, at man havde spurgt en gruppe på 6.000 flygtninge og indvandrere i alderen 20-66 år, og betragter man alene gruppen af flygtninge- og indvandrere, der kommer fra tredjelande, der kommer fra udviklingslande og ser på dem, der har en samfundsvidenskabelig uddannelse med sig, så viser det sig, at kun 10 pct. af de, der har en faglig uddannelse med sig, får et dansk job, der svarer til deres kvalifikationer.
Jørgen Arbo-Bæhr (EL), 2005-11-10:
Kommissionens arbejde skal munde ud i konkrete anbefalinger til, hvordan vi kan indrette samfundet, så det tager mere hensyn til det enkelte menneskes og den enkelte families situation og behov, og tilsammen vil dette initiativ og de arbejdsmiljøinitiativer, jeg nævnte før, være med til at sikre mindre stress og nedslidning på arbejdsmarkedet og bedre sammenhæng mellem arbejdsliv og familieliv.
Anne Valentina Berthelsen (SF), 2023-05-04:
Det synes jeg vi skal være opmærksom på, for når vi har at gøre med unge mennesker, som vil Danmark, som er opvokset i det danske samfund og kommer til at bidrage lige så meget som alle os andre til det samfund, som vi lever i, så skal man vide, at det identitetsmæssige vakuum, som de oplever ved ikke at være inviteret ind i fællesskabet og få det privilegium, det er at være dansk statsborger, selv om de har præcis de samme forudsætninger som os andre, er skadeligt.
Mette Frederiksen (S), 2004-04-23:
Det vil altså sige, at vi, nøjagtig som vi har gjort det på filmområdet med succes'en fra 1990'erne, går ind og understøtter, at man kan få udgivet sine plader, og at man i øvrigt kan få bistand til at blive så god, at man kan få udgivet sine plader.
Flemming Møller Mortensen (S), 2019-12-03:
Det er altså grunden til, at vi fra socialdemokratisk side ikke støtter beslutningsforslaget, som det er fremsat her, men vi er helt enige i, at der er behov for, at der bliver skabt nogle bedre balancepunkter, og derfor håber vi også på, at man kan få arbejdet grundigt med det her, så vi i løbet af 2020 forhåbentlig kan få kigget bredt på tingene og også få skabt en bred politisk aftale, som netop vil sikre moderne, mere gennemsigtige og mere tidssvarende vilkår for politikere i en form, hvor de kan reguleres løbende.
Peter Hansen-Nord (V), 1999-04-08:
Vi har fået den markedsåbning af dansk energi, som vi har talt om i flere år, og vi har endda fået den forceret og sat en turbo på, således at alle erhvervsvirksomheder, der har et forbrug over 10 gigawatt, allerede inden april år 2000 skal have mulighed for at handle frit, og med udgangen af år 2000 skal alle dem, der har et forbrug over 1 mio. kilowatt handle frit, og i år 2002 kan alle, og det vil sige den store, brede del af dansk industri, småindustrier og andet, handle deres el frit på markedet.
Anni Matthiesen (V), 2024-04-03:
Noget af det, som jeg slet ikke er i tvivl om at rigtig mange lærere mangler derude i dag, er måske at have nogle gode værktøjer til at håndtere situationen, det vil sige, hvordan man som folkeskolelærer, når man står i en presset situation, skal håndtere den.
Peter Skaarup (DD), 2024-12-18:
Derfor vil jeg prøve at udenrigsministeren igen: Når udenrigsministeren snakker om ambassader, og når udenrigsministeren har jo travlt med at oprette alle mulige ambassader i Afrika, var det så ikke en idé, at man indledte diplomatiske forbindelser med Syrien og sørgede for, at de flygtninge, der kom til Danmark, kan vende hjem?
Julie Skovsby (S), 2011-04-01:
I forbindelse med sagen i Integrationsministeriet med de statsløse palæstinensere skriver forslagsstilleren, hr. Simon Emil Ammitzbøll, et debatindlæg med en overskrift, der hedder »Ro på, Torben Lund – vi skriver ikke konklusionen på forhånd«.
Keld Albrechtsen (EL), 2003-11-26:
Jeg vil bede ministeren give tilsagn om, at vi kan få en grundig gennemregning af det her, så vi kan se nøjagtigt, hvad konsekvenserne af Post Danmarks varslede stigninger pr. 1. marts vil blive, for så bliver vi jo nødt til at starte den her sag op helt fra grunden, når vi ikke engang kan blive enige om, hvad tallene går ud på.
Svend Aage Jensby (V), 2003-03-26:
For så vidt angår det, der hører under Forsvarsministeriets område, kan jeg sige - det nævnte jeg også i spørgetimen den 25. februar i år - at vi i Forsvarsministeriet har iværksat en række tiltag som følge af vedtagelsen i Folketinget den 9. april 2002, hvor jeg havde
Charlotte Dyremose (KF), 2004-02-27:
Hvis man har formået at løse de her problemer og så har nogle små problemer i forhold til at udfylde papirerne, så synes jeg, det er væsentlig bedre, end hvis man har udfyldt papirerne fuldstændig korrekt, men har svært ved at få sat afskærmningen op omkring maskinerne.
Pernille Rosenkrantz-Theil (S), 2017-02-23:
Det vil en mindre andel af dem, men der er jo ikke nogen tvivl om, at det her må være den største socialpolitiske begivenhed, der har fundet sted, siden den her regering tiltrådte – og ikke bare 3-partiregeringen, men siden Lars Løkke Rasmussen blev statsminister.
Jørgen Arbo-Bæhr (EL), 2006-12-14:
Regeringen klyngede sig til mantraet om, at det skal kunne betale sig at arbejde, hvilket jo må siges at være lidt patetisk, når forslaget handler om en gruppe, der ikke har mulighed for at tage et arbejde, og som på grund af den lave ydelse skubbes ud i fattigdom, der gør behandlingen af dem vanskeligere og presser dem endnu længere væk fra arbejde eller uddannelse.
Mariann Fischer Boel (V), 2002-04-25:
Men i 2001 havde vi en meget varm sommer, og erfaringsmæssigt ved vi, at varme somre giver flere salmonellainfektioner, dels fordi højere temperaturer øger væksten af bakterier, og dels fordi det varme vejr jo heldigvis også gør, at man kan tilbringe tiden udendørs.
Michael Aastrup Jensen (V), 2006-02-01:
Jeg vil gerne stille hr. Kristen Touborg et spørgsmål om, hvorvidt han er enig i, at det er vigtigt, at vi sørger for at få uafklarede spørgsmål fuldstændig belyst, på samme måde som man fik belyst dem, da man lavede klippekortordningen på færdselsområdet.
Holger K. Nielsen (SF), 2006-01-26:
Man kan ikke regne med, at de amerikanske tropper, de vestlige tropper, der har været årsag til, at tusindvis af civile irakere er blevet dræbt, efterfølgende kan være dem, der genopbygger det land – og da specielt ikke, når man tænker på og ved, hvilke vanskeligheder og hvilken korruption der har været i forbindelse med genopbygningsmidlerne.
Sandy Brinck (S), 2002-02-26:
Men lad mig nævne et andet forhold, som vi slet ikke har diskuteret indtil videre, og det er, at med alkoholafvænningen er der faktisk også en mulighed for, at fagforeninger og pensionskasser kan gå ind og tilbyde det samme, hvis man nu skulle være så uheldig og være på en arbejdsplads, hvor arbejdsgiveren ikke har lyst til at betale alkoholafvænningen.
Annette Vilhelmsen (SF), 2013-01-15:
Manglende viden om og dokumentation for løsningernes funktionalitet i reelle forbrugssituationer, manglende salgsreferencer og usikkerhed om virksomhedens mulighed for at garantere service- og forsyningssikkerhed på sigt kan være nogle af de elementer, som skaber usikkerhed hos kunderne.
Katrine Robsøe (RV), 2025-05-08:
Jeg kunne egentlig meget lavpraktisk bare godt tænke mig at høre, hvor meget mere ministeren tror at ministerens børn har indbetalt i skat frem til 10-årsalderen, i forhold til hvor meget hr. Stinus Lindgreens børn har indbetalt i skat frem til 10-årsalderen.
Morten Østergaard (RV), 2008-05-20:
Men hr. Martin Henriksen er åbenbart enig, og vi må indtil videre, indtil ledende medlemmer af partiet måske tager afstand fra udsagnet, altså acceptere, at Dansk Folkepartis holdning er, at den her religion, som har tusindvis af tilhængere verden over, må betegnes som dæmonisk.
Bertel Haarder (V), 2009-02-03:
Og de institutioner, jeg her taler om, er altså, og jeg gentager: opholdssteder, døgninstitutioner, kostskoler, efterskoler og lignende, der fortrinsvis har optaget unge i 15-16-års-alderen og derover, og som også fungerer som bolig for de unge. Det vil sige, at når det gælder folkeskolen, er der allerede et totalt rygeforbud.
Victoria Velasquez (EL), 2021-04-20:
Kunne ordføreren ikke være bekymret for, at vi i højere grad ser, at man bliver kørt rundt i virksomhedspraktik eller andre ting, der er gratis for kommunen at gøre, og at man så i forhold til afklaringsgarantien, som ordføreren også var inde på, har endnu længere udsigter til faktisk at blive afklaret?
Morten Helveg Petersen (RV), 1998-06-12:
Jeg respekterer alle mennesker og kommissioner med for den sags skyld, men jeg synes, hr. Peter Skaarups argument med hensyn til usikkerhed blandt de ansatte er vendt helt på hovedet - forstået på den led, at usikkerheden blandt de ansatte, blandt faggrupperne, jo netop skyldes, at den vigtige beslutning om sammenlægning af sygehusene i hovedstadsområdet igen og igen bliver udskudt.
Christian Juhl (EL), 2012-11-27:
Der er selvfølgelig ikke gået så lang tid, men der er ikke det drev i den pakke, som der skal være, så vi er nødt til at vie den meget, meget stor opmærksomhed, og jeg opfordrer regeringen til, at vi bruger kræfterne også inden jul til at gøre en ekstra indsats for at sikre, at vi får det optimale ud af den pakke, så vi også kan få det optimale ud af den her.
Pia Gjellerup (S), 2000-01-25:
Jeg er også enig med hr. Peter Kay Mortensen i, at hvis man imidlertid skulle oversætte det til at være lovmæssigt bestemte kvoter, som lagde en bestemt personalepolitik ned over bestemte virksomheder, uanset hvad det var for nogle, eller uanset hvilken opgave de skulle løse, ja, så ville man være på gal vej.
Anders Fogh Rasmussen (V), 2004-02-05:
Nej, det, der ligger fast, er, at hvis det en dag ud i fremtiden skulle lykkes Socialdemokratiet og De Radikale igen at danne regering, så ville vi vende tilbage til den skattepolitik, som vi så i 1990'erne, hvor skatter og afgifter i gennemsnit blev sat op en gang om måneden i den tid, de to partier havde regeringsansvar.
Ellen Trane Nørby (V), 2007-01-30:
Jeg har bare et spørgsmål: Når hr. Holger K. Nielsen siger, at det skal vi kigge på i udvalget, er det så politikerne, der i udvalget skal kigge på, om der er behov for en sproglov, eller er det nogle fagfolk, der skal kigge på, om der er behov for en sproglov eller en sprogpolitik i Danmark?
Jens Rohde (V), 2003-04-25:
Jeg har sagt mange ord fra denne talerstol om privatiseringen af TV 2, og dem står jeg fuldt inde for, og fru Mette Frederiksen kender dem også. Jeg kan ikke stå her og give nogen garantier om reklameregler eller andre regler i år 2020, 2030 eller 2040, for det afhænger fuldstændig af, hvilket folketingsflertal
Per Clausen (EL), 2012-12-19:
I det her tilfælde kan vi oven i købet konstatere, at støtten har været urimelig og unødvendig gunstig særlig i forhold til villaejere og i virkeligheden særlig i forhold til den økonomisk bedre stillede del af danskerne, hvorimod der har været tale om diskrimination af fællesanlæg, og ikke mindst har der været tale om diskrimination af de mennesker, som bor i de almene boliger.
Klaus Kjær (DF), 2001-04-04:
Det foreslås derfor nu, at der indføres en dispensationsbestemmelse fra l-måneds-fristen, således at fristen kan lempes, hvis en samlet vurdering af omstændigheden ved overskridelsen taler for det. Tilsvarende foreslås det, at der indsættes dispensationsbestemmelser til fristerne i selskabsskattelovens regler om skattepligtige overdragelser med skattemæssig tilbagevirkende kraft.
Anne Hegelund (EL), 2024-05-16:
Og når nu man har kunnet justere på aftalen, når det handlede om velfærdsuddannelserne, kunne man så ikke forestille sig, at det kunne være fornuftigt at lave den samme justering i forhold til andre uddannelser, sådan at det ikke kommer til at gøre økonomien endnu strammere derude eller faktisk ender med at betyde, at der er færre, der får en uddannelse, hvor der endda er et job, der står og venter på dem?
Anders Samuelsen (LA), 2016-12-08:
Jeg vil blot starte med at konstatere, at regeringen fortsat mener, at EU-udvidelsesprocessen er den bedste ramme for at fastholde de tætte relationer til Tyrkiet, og at Tyrkiet netop gennem optagelsesprocessen bestandig opfordres til at leve op til sine forpligtelser som EU-kandidatland, herunder inden for demokrati og menneskerettigheder.
Karl H. Bornhøft (SF), 2010-02-09:
Derfor er jeg nødt til at sige, at det, der er det vigtige for os i den her sammenhæng, er at sørge for, at når vi laver en afgiftsændring på f.eks. tobak, er det en afgiftsændring, som vi laver sådan, at den kan håndtere den problemstilling, der eventuelt kunne være i forhold til en øget grænsehandel, og vi ligger endda væsentligt under.
Elsebeth Gerner Nielsen (RV), 2001-05-10:
Ud over det synes jeg, vi skal glæde os over, at der jo generelt i Folketinget, som jeg lytter mig frem til det, er bred opbakning til, at vi skal have de her brede, folkeoplysende programmer med, og der har været mange pæne ord bl.a. om de initiativer, DK 4 har taget.
Johanne Schmidt-Nielsen (EL), 2017-01-20:
For det første: Netop i en situation, hvor der er historisk mange mennesker på flugt, hvilket statsministeren jo også peger på, er det så ikke netop vigtigt at prioritere at satse på at styrke det system, FN's kvoteflygtningesystem, som er en måde at sikre fordør frem for bagdør, for nu at blive i statsministerens billede?
Pernille Skipper (EL), 2014-11-20:
Måske skal jeg være glad for svaret, for jeg tror, at der måske lå en anerkendelse af, at der er nogle mennesker, som ikke flygter for sjov, men flygter fra krig og voldsomheder, og at vi i Danmark har en forpligtelse til at hjælpe dem, vi nu engang kan, og som har behov for det.
Per Clausen (EL), 2006-04-04:
Det sidste, jeg vil sige, er, at det selvfølgelig er problematisk, hvis lovforslaget strider mod internationale konventioner, men uanset om det så skulle kunne rummes inden for den internationale konvention, der findes på bjærgningsområdet i dag, synes vi faktisk, at det ville være meget positivt, hvis vi fastholdt det synspunkt, at der også skulle være et økonomisk incitament, når man medvirker til bjærgningsopgaver, hvor de folk, der udfører det, ofte er under både fysisk og psykisk pres, som overstiger det almindelige arbejdspres, der er, når man er ude at sejle.
Yvonne Herløv Andersen (CD), 1999-05-12:
Det er også væsentligt, at der til stadighed forskes på området, så vi på basis af reel viden kan tilrettelægge det fremtidige arbejde, og her er et videncenter for ligestilling en nødvendig nyskabelse for at samle, formidle og skabe debat om fremtidens ligestillingsspørgsmål.
Mikkel Dencker (DF), 2010-05-06:
Hr. Thomas Jensen står netop og fremfører en politik, der adskiller sig klart fra, hvad han selv har sagt tidligere i et tv-program, hvor jeg også var med, og det adskiller sig også meget klart fra, hvad hr. Nick Hækkerup, som jo er Socialdemokratiets skatteordfører, har meldt ud i Børsen tilbage i februar.
Simon Kollerup (S), 2012-05-31:
Vi forstod så på et tidspunkt, at Det Konservative Folkeparti ikke kunne være med – de havde deres begrundelser – men vi var klar til at forhandle videre med de andre partier, som tidligere har vist, at de kunne blive enige, for at skabe en aftale, som kommunerne kunne regne med, og som de vidste ikke ville blive rullet tilbage, hvis regeringsmagten skulle skifte.
Anni Svanholt (SF), 1997-11-27:
, at der samtidig med elværkernes demonstrationsprojekt skal åbnes op for, at private lav kan gå sammen om havmølleparker andre steder, dvs. at der skal foretages en udpegning af egnede lokaliteter for de private havvindmøller og afsættes en kvote til privat udbygning gennem lav.
Magnus Heunicke (S), 2021-01-13:
Men når man rejser den her problemstilling over for vores fertilitetseksperter, får vi at vide af dem, at situationen er den, at hvis man indfører det, kan man risikere – og derfor kalder de det en bjørnetjeneste – at der kommer et mere eller mindre direkte pres på kvinder i forhold til at indføre det her social freezing, som kan gøre, at man altså gør det i en forventning om, at man så kan få børn lidt senere, når man har økonomien og jobbet og familien og alt det andet til det.
Frank Aaen (EL), 1999-09-07:
Vi ønsker, at man sender menneskene derud, så vi også kan få gang i noget opkvalificering og uddannelse og på den måde hæve disse centrale velfærdsområder, og det er altså uden, at det koster mere, end man i forvejen bruger af penge, men til stor gavn for velfærden, til stor gavn for de arbejdsløse.
Anita Bay Bundegaard (RV), 2001-04-17:
Der må man sige, at frihandel er godt, men det er altså ikke løsningen på alle verdens problemer, og derfor ser vi også i aftalen, at der stadig væk er nødt til at være særlige aftaler for de mindst udviklede lande, altså AVS-landene her, for at de overhovedet kan være med i verdenshandelen.
Johs. Poulsen (RV), 2009-03-12:
Ord er jo morsomme, så man kan selvfølgelig godt sige, at hvis man bryder anlægsloftet, fastholder man anlægsloftet - det er vist det, fru Henriette Kjær siger - det er bare et andet sted, men så har man jo brudt det, fordi man så har sat nogle ting i gang.
Lykke Friis (V), 2010-05-05:
Jeg synes, det fremgår lidt af spørgsmålet og indlægget, at der er meget med tror og fravælger og måske, og der er jeg nu sådan lidt indrettet, at det godt kan være, at det her også skal undersøges yderligere, altså hvad det er for barrierer, der er, men nu har man altså lige sat sig ned og lanceret en handleplan med mange forskellige initiativer, og jeg synes, at man i første omgang må se, om det virker, om det er tilstrækkeligt.
Kristian Thulesen Dahl (DF), 2005-06-10:
Det er utrolig vigtigt, at ansatte føler sig ordentligt og fair behandlet i forbindelse med en meget, meget vanskelig og stor proces, de er involveret i, hvor der på den ene side er hensynet til, at en så stor omflytning af medarbejdere kan finde sted på en praktisk håndterbar måde, og på den anden side hensynet til, at det sker på en måde, der også er fair over for medarbejderne.
Frank Aaen (EL), 2006-01-26:
Der sker en ualmindelig voldsom styrkelse af Politiets Efterrretningstjenestes beføjelser, bl.a. mulighed for uden dommerkendelse at indhente alle mulige personoplysninger om borgerne i samfundet under den overskrift, der sættes over alt muligt, nemlig terrorbekæmpelse.
Bendt Bendtsen (KF), 2004-05-06:
Med hensyn til hele den strukturdebat, der er i gang i øjeblikket, er der jo det at sige til det, at det jo altså er med start fra 2007, men jeg håber da, nu hvor vi skriver 2004, at der er mulighed for at agere og arbejde de næste 2½ år med det, vi har aftalt, og så er det jo sådan, at en del af det, der skal ligge i regionplanerne, går over i det, vi kalder kommuneplanerne.
Karen Jespersen (V), 2009-03-11:
Så med hensyn til Nørrebro: Der er mit svar jo først og fremmest også udmøntet i de forhandlinger, vi i øjeblikket har med et bredt udsnit af partier, hvor vi jo lige præcis sidder i fællesskab og skal finde ud af, hvordan vi kan styrke den forebyggende indsats, sådan at det ikke går helt skævt for nogle unge mennesker, sådan som vi har oplevet her.
Inger Støjberg (V), 2009-05-29:
Jeg må sige, at for mit vedkommende og for regeringens vedkommende sætter vi ret stor lid til Kommunernes Landsforening, og det gør vi, fordi det er kommunerne, der skal overtage den her opgave, og Kommunernes Landsforening har sagt: Ja tak, vi vil gerne overtage den her opgave, og ja, vi er klar til at løse den.
Pia Olsen Dyhr (SF), 2009-11-27:
Der vil jeg så spørge ordføreren, om Venstre ikke kan være lidt bekymret i de her kødskandaletider for, om der er ressourcer nok i Fødevarestyrelsen til at lave de her meget grundige godkendelser, eller om ordføreren ikke mener, det er nødvendigt, at vi så tilfører flere ressourcer til Fødevarestyrelsen, så man kan lave de her meget grundige undersøgelser, eller vil ordføreren bare have flere sager på nakken.
Mads Rørvig (V), 2010-12-17:
Det gør sig ikke gældende nu, når det gælder arbejdskraft fra udlandet, og jeg kvitterer for, at man er blevet klogere, og håber så i al stilfærdighed på, at man også bliver klogere, når det gælder danske statsborgere, og trækker sit forslag om en millionærskat.
Margrete Auken (SF), 2001-01-23:
Da ni unge mennesker blev dræbt ved Roskildefestivalen, gik landet i chok og sorg, og det var en sund reaktion, men i den samme weekend blev der dræbt en hel familie, en dansk familie oppe i det svenske, fem tror jeg det var, og det fik en notits, og inden for samme uge har det i hvert fald så været over ti, der er blevet dræbt. Det får stadig væk en notits, og det er en underlig følelsesafstumpning, som har grebet store dele af befolkningen og vel også mange af os andre.
Henriette Kjær (KF), 2003-01-15:
Der er også udsendt materiale direkte til de praktiserende læger og til speciallægerne, så de kender deres egen rolle og forstår baggrunden for de spørgsmål, kommunen stiller. Den meget omfattende uddannelsesindsats over for de kommunale sagsbehandlere vil under alle omstændigheder medføre et kvalitetsløft i behandlingen af sager om førtidspension.
Niels Flemming Hansen (KF), 2021-10-13:
Derimod kunne jeg godt tænke mig at tilslutte mig det forslag, som Venstre er kommet med, og som vi jo også selv tidligere har foreslået ministeren, hvor man siger: Kan vi slette denne safetyafgift og bruge de penge på at støtte den danske luftfart, altså det, der hedder AUC-ordningen, ordningen for kritisk personale?
Kristen Touborg (SF), 2004-03-16:
jeg sådan set heller ikke der er belæg for at antage, for langt de fleste landbrugsorganisationer går jo ind for og er enige i det, der nu ser ud til at blive et meget stort flertal i Folketinget for, nemlig at man laver et forbud imod slagtning af højdrægtige dyr.
Jørn Dohrmann (DF), 2004-05-19:
Jeg mener også, at vi er nødt til at spørge forslagsstillerne, om forslagsstillerne er indforståede med, at vi kunne lave nogle ændringer, for at vi ligesom kunne få noget sat i gang, så vi kunne hjælpe de her ofre, så de i fremtiden kan få noget hjælp.
Marlene Borst Hansen (RV), 2013-10-08:
Og efter at lovforslaget er færdigskrevet og nu er blevet fremsat, hører jeg faktisk ikke de meldinger om den nervøsitet, som man havde i starten, netop fordi der sådan set ikke er nogen forskel på den måde og de kriterier, som kunstbiografer i dag bliver vurderet efter af Filminstituttet, og den måde, man vil gøre det på i fremtiden, og i særdeleshed det, at der ikke bliver noget økonomisk loft, som der gør i forhold til de lokale biografer, med det her forslag Vil ordføreren uddybe sin bekymring for fremtiden for kunstbiograferne?
Pia Larsen (V), 2000-04-04:
Vi har normalt et udmærket arbejdsforhold til ministeren, og hvis ministeren synes, det er vigtigt at få tid til at lave sådan en analyse, så vil vi ikke stille os hindrende i vejen, men den dag vi afgav betænkning, var der ikke nogen melding fra hverken Socialdemokratiet eller Det Radikale Venstre om, at en sådan analyse var på vej.
Lotte Rod (RV), 2016-02-02:
Det, der er min pointe, er bare, at vi skal klargøre kriterierne på en måde, så det ikke behøver at være folketingspolitikere, der sidder og afgør det, men så det kan være på samme måde, som vi indtil nu har haft det: at man, hvis man f.eks. var ung, kunne gøre det alene ved en erklæring.
Tove Videbæk (KRF), 2003-05-06:
Jeg er meget glad for, at ministeren nævner de forskellige muligheder for at inddrage familierne via familierådslagning osv. Så nævner ministeren, at der allerede nu skal laves handlingsplaner, og at der ligger materiale på skrift osv., men er ministeren ikke enig i, at selv om det står i loven, at der skal laves handlingsplan, er det her, det glipper for kommunerne?
Thor Pedersen (V), 2000-09-07:
Det betyder, at hvis man er rask og er arbejdsfør og der er et arbejde, så har man også en moralsk pligt til at tage det og blive selvhjulpen og selvforsørget. Det er så også læren fra Farum, at dér, hvor man virkelig målrettet går efter at anvise arbejde, lykkes det i en grad, som man kun kan være stolt af dér, hvor man har taget det initiativ - som lærestykke for andre kommuner.